Sosiale media wys ANC se werklike skeure | Maroela Media
Min gebeurtenisse is oor die afgelope twee en ŉ half dekades so vormend tot Suid-Afrika se politiek en ekonomie soos die vyfjaarlikse ANC-kongres. Op hierdie kongresse word die ANC se nuwe leierskapstrukture aangewys wat, tot dusver, ook ons land se volgende president vir ons uitgewys het.
Die ANC se kongres van 2017 was nie anders nie – die twee persone wat as president en adjunkpresident aangewys is, het hulself kort daarna ook in hierdie posisies van die nasionale regering bevind. Wat egter van belang is, is die duidelike breuk in die ANC, wat byna daagliks duideliker word vir Jan Alleman.
In leketerme word daar verwys na die Zuma-faksie en die Ramaphosa-faksie om hierdie breuk aan te toon, maar dit is nie altyd so eenvoudig nie. Ons kan nie maar net sê dat die Zuma-faksie bande met die Gupta-familie gehad het, en dat die Ramaphosa-faksie absoluut foutloos in die hele staatskapingproses was nie. Nee, ten eerste omdat meneer Ramaphosa self in daardie stadium die adjunkpresident was, en verder omdat hy self geld van die berugte Bosasa-maatskappy ontvang het in die vorm van ŉ skenking vir sy presidensiële veldtog binne sy party.
Die afgelope week se sosialemediaklipgooiery tussen David Makhura, die Gautengse premier, en Tito Mboweni, die minister van finansies, het ŉ skeur van ŉ baie meer komplekse aard getoon – die regerende party blyk op grondvlak nie eenstemmigheid te hê oor sy ekonomiese beleid nie. Is die ANC ŉ sosialistiese party wat hom primêr op herverdeling van rykdom toespits, en dus al hoe meer belasting en mag wil hê, en toenemend inmeng by die ekonomie? Of is die ANC ŉ neoliberale party (soos die EFF-leier Julius Malema hulle noem) wat persoonlike vryhede vir landsburgers wil laat vermeerder?
As premier Makhura reg is – met ander woorde dat e-tolhekke op paaie in Gauteng (die rede vir hul aanlynskermutseling) verwyder moet word en dat belastingbetalers elders die uitgawes om snelweë op te knap, moet opdok – dan is die ANC steeds op ŉ pad van sosialistiese herverdeling, waar rykes betaal en armes ontvang.
So ŉ beskouing is natuurlik gegrond op die idee van historiese skuld, en sosiale geregtigheid – gonswoorde aan die politieke linkerkant. Sou minister Mboweni eerder as korrek beskou word, dan neig die ANC tot ŉ besluit dat die verbruiker moet betaal, ongeag sy agtergrond of huidige omstandighede. So ŉ besluit sal die individu uitlig, en die individu wat bevoordeel is verantwoordelik hou vir die voordeel wat ontvang is – in hierdie geval ŉ snelweg van wêreldklas.
Die besluit oor wat die ANC in wese is, sal (ten minste vir die volgende vier jaar) in ŉ groot mate bepaal wie en wat Suid-Afrika is en word. Hierdie skeur binne die ANC mag dalk net al hoe groter word, namate die druk van die EFF aan die linkerkant hom na sosialisme druk, en druk van die internasionale gemeenskap hom na liberalisme druk.
Hoe die ANC homself posisioneer in iets so eenvoudig soos e-tolhekke, gaan uiters relevant vir ons onmiddellike toekoms wees.
Die ANC en sy alliansie venote mik om dieselfde regering stelsel in Suid Afrika in te stel wat in Sjina, USSR (oud) en Kuba geheers het. Dus alle grond behoort aan die staat, alle maatskappye behoorst aan die staat ens. Waneer hulle dit regkry sal ons dieselfde Sosialistiese Kommunisme hê wat die drie lande ondervind het. Dit het ongeveer sewentig jaar geneem vir USSR en Kuba om te begin omdraai. Suid Afrika sal so ongeveer 2060 wakker skrik en dan ook wil kapitalisties word. Ongeveer drie geslagte later. Onthou Pravin Gordon is ‘n kommunis en Cyril is ‘n ANC man.… Lees meer »
Nog ‘n groter gevaar is die groeiende vriendskap tussen die ANC-regering en Sjina.
Sjina is bekend daarvoor dat hy wêreldwyd reuse ontwikkelingsfondse aan veral ontluikende lande beskikbaar stel vir die bou van infrastruktuur, soos hawes,lughawens ens.
Wanneer lande dan nie instaat is om die massiewe lenings terug te betaal nie,neem die Sjinese beheer oor die nuwe infrastrukture oor en word so die nuwe eienaars.Kyk gerus na die aantal lande waar dit reeds gebeur het.
Daar is n groot verskil teenoor wat die ANC vir kiesers en vir beleggers se en wat die ANC dan doen. Dit wat die ANC se is om kiesers en beleggers te paai en te mislei en dit wat die ANC doen is alles geskoei volgens die oogmerke van die NDR (sosialisme). Dit het nog nooit verander nie en dit gaan ook nie verander nie. Met Zuma was die najaag van die NDR oogmerke, wat staatskaping insluit, blatant. Met CR is dit net minder blatant en meer gesofistikeerd!
‘n Snelweg v wereldklas? En watter ander snelweë het die skrywer vergelyk met die Gauteng snelweg? By baie afritte is daar slegs twee bane oop om te ry weens verkeer wat ophoop om af te klim en verkeer wat opklim aan die ander kant bv Menlyn afrit/ oprit. Dit veroorsaak hewige opeenhopings in die middae. Meeste oggende is die verkeer rigting suid vanaf Zambesi rylaan ‘n gemors. En dan het ons die swakste verkeersbeheer en duisende voertuie in ‘n swak toestand, ingesluit swaargelaaide trokke uit Afrika wat graag breek op die opdraande by Rigellaan. En die klomp Sanral narre wat… Lees meer »
Nou Wonder Waaaaaaaaaaaaaaaaaaaaaroooooooooooooooooor wonder jy nou??????